stanford-oval/wikipedia huggingface dataset:
Delawaren piirikunta (Pennsylvania)

Median oikeustalo.
Delawaren piirikunnan sijainti.
Delawaren piirikunta (Delaware County) on piirikunta Pennsylvanian osavaltiossa Yhdysvalloissa. Vuoden 2000 väestönlaskennassa piirikunnassa oli 550 864 asukasta, mikä tekee siitä väkiluvultaan osavaltion viidenneksi suurimman piirikunnan. Piirikunta sijaitsee Delawarejoen rannalla osavaltion suurimman kaupungin ja piirikunnan Philadelphian länsipuolella ja on osa niin sanottua Delaware Valleyn metropolialuetta.
477 neliökilometrin laajuinen Delawaren piirikunta on Pennsylvanian vanhinta asutettua aluetta. Uuden-Ruotsin kuvernööri Johan Printz rakennutti linnoituksen läheiselle Tinicum Islandille vuonna 1643. Pennsylvanian perustaja William Penn rantautui Chesteriin vuonna 1682. Delawaren piirikunta perustettiin vuonna 1789 Chesterin piirikunnasta erottamalla ja nimettiin Delawarejoen mukaan. Piirikunnan hallintokeskus on vuodesta 1851 lähtien ollut Media, mitä ennen hallintokeskus oli Chester, joka toimi alun perin myös Chesterin piirikunnan hallintokeskuksena.
Piirikunnassa on 49 kunnallishallinnollista aluetta, jotka käyttävät nimityksiä city, borough ja township. Väkiluvultaan suurin kunta on Upper Darby, jossa oli vuoden 2000 väestönlaskennassa 81 821 asukasta.
Piirikunnan alueella sijaitsee Riddley Creekin osavaltionpuisto ja osa William Pennin osavaltionmetsästä.
Aiheesta muualla

Kuvia tai muita tiedostoja aiheesta Delawaren piirikunta Wikimedia Commonsissa
Delawaren piirikunnan sivusto (Arkistoitu – Internet Archive) (englanniksi)
Dráma (alueyksikkö)

| Dráman alueyksikkö Περιφερειακή ενότητα Δράμας> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Makedonia ja Traakia
Alue:  Itä-Makedonia ja Traakia
Kuntia:  5
Perustettu:  1.1.2011
Hallinto:  
 – hallinnollinen keskus:  Dráma
Pinta-ala:  3 468 km²
Väkiluku (2011):  98 287
 – väestötiheys:  28,34 as./km²
Lyhenteet:  
 – NUTS:  EL514
 
www.pedramas.eu
Dráman alueyksikkö (kreik. Περιφερειακή ενότητα Δράμας, Perifereiakí enótita Drámas) on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Dráma. Alueyksikön pinta-ala on 3 468 neliökilometriä ja asukasluku 98 287 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Dráman prefektuurin (Νομός Δράμας, Nomós Drámas).
Kunnat

Alueyksikkö jakaantuu viiteen kuntaan seuraavasti:
| Kartta |  | Kunta | Kuntakeskus | Väkiluku |
| --- | --- | --- | --- | --- |
|  | 1 | Dráma | Dráma | 58 944 |
|  | 2 | Doxáto | Kalampáki | 14 516 |
|  | 3 | Káto Nevrokópi | Káto Nevrokópi | 7 860 |
|  | 4 | Paranésti | Paranésti | 3 901 |
|  | 5 | Prosotsáni | Prosotsáni | 13 066 |
Aiheesta muualla

Περιφερειακή ενότητα Δράμας (Arkistoitu – Internet Archive). Dráman alueyksikön kotisivu. (kreikaksi)
Itä-Makedonian ja Traakian alue
| --- | --- |
Dráman alueyksikkö:   Doxáto  Dráma  Káto Nevrokópi  Paranésti  Prosotsáni 
Évroksen alueyksikkö:   Alexandroúpoli  Didymóteicho  Orestiáda  Samothráki  Souflí 
Kaválan alueyksikkö:   Kavála  Néstos  Pangaío 
Rodópin alueyksikkö:   Arrianá  Íasmos  Komotiní  Maróneia-Sápes 
Thásoksen alueyksikkö:  Thásos
Xánthin alueyksikkö:   Ávdira  Mýki  Tópeiros  Xánthi
Diana Clapham

| Mitalit> Kenttäratsastus.Maa:   Iso-Britannia. Olympialaiset  | Mitalit> Kenttäratsastus.Maa:   Iso-Britannia. Olympialaiset  | Mitalit> Kenttäratsastus.Maa:   Iso-Britannia. Olympialaiset  | Kenttäratsastus> Maa:   Iso-Britannia. |
| --- | --- | --- | --- |
|  Hopeaa | Los Angeles 1984 | joukkuekilpailu |  |
Diana Clapham (s. 8. kesäkuuta 1957 Kuala Lumpur, Malesia) on brittiläinen kenttäratsastaja. Hän saavutti Los Angelesin olympialaisissa 1984 hopeaa kenttäratsastuksen joukkuekilpailussa. Henkilökohtaisessa kilpailussa hän sijoittui Windjammer-ratsullaan 32:nneksi.
Duncan Kennedy

Duncan Kennedy (s. 1942 Washington D.C.) on yhdysvaltalainen oikeustieteilijä, joka tunnetaan etenkin yhtenä Critical Legal Studies -liikkeen perustajana.
Kennedy suoritti alemman korkeakoulututkinnon (Bachelor of Arts) taloustieteessä Harvardin yliopistossa vuonna 1964 ja oikeustieteellisen kandidaatin tutkinnon (LL.B.) Yalen yliopistossa vuonna 1970. Hän toimi myös Yhdysvaltain korkeimman oikeuden tuomarin Potter Stewartin lakimiesavustajana. Kennedy toimi Harvardin yliopistossa apulaisprofessorina vuodesta 1971 alkaen ja professorina vuodesta 1976 alkaen. Hän on myös saanut useiden yliopistojen kunniatohtorin arvon. Kennedyn on käsitellyt oikeus- ja yhteiskuntateoriaa, oikeudellisen ajattelun historiaa, oikeussemiotiikkaa, oikeustaloustiedettä, sopimusoikeutta ja lakimieskoulutusta. Hänen oikeustieteelliseen tuotantoonsa kuuluu viisi kirjaa ja kymmenittäin artikkeleita.
Kennedyn kenties tunnetuin teos on A Critique of Adjudication (fin de siècle) (1997), jossa hän tarkasteli oikeudellista ratkaisutoimintaa ja sen ideologista luonnetta. Kennedyn mukaan ei ole olemassa mitään riippumattomia ja neutraaleita kriteerejä sille, miten oikeutta tulisi kulloisessakin tapauksessa soveltaa, mutta tuomarit yrittävät saada ratkaisunsa vaikuttamaan ainoilta oikeilta. Hänen mukaansa käsitys tuomareista neutraaleina ja puolueettomina ratkaisuntekijöinä on oikeudellinen fiktio, josta ihmiset pitävät kiinni, koska se vastaa yleistä käsitystä vallanjaosta yhteiskunnassa ja ihmisten psykologista taipumusta suosia koherenssia, varmuutta ja selkeyttä ristiriitaisuuden, epävarmuuden ja sekavuuden sijasta. Kennedy jakaa tuomarit kolmeen ryhmään: aktivistituomareihin (eng. the constrained activist), joiden ratkaisutoiminta perustuu heidän omiin käsityksiinsä oikeudenmukaisuudesta, keskitien kulkijoihin (eng. the difference splitting judge), jotka pyrkivät ratkaisutoiminnassaan kompromissiin eri ääripäiden välillä, ja kaksijakoisiin tuomareihin (eng. the bipolar judge), joiden ratkaisutoimintaa ei ohjaa mikään yhdenmukainen toimintaperiaate vaan he vuorottelevat erilaisten ideologisten vaihtoehtojen välillä.
Teoksia

Legal Education and the Reproduction of Hierachy (1973)
The Rise and Fall of Classical Legal Thought (1975)
Sexy Dressing etc. (1993)
A Critique of Adjudication (1997)
Legal Reasoning, Collected Essays (2008)
Dead Moon

| Dead Moon |
| --- | --- |
 Dead Moon esiintymässä vuonna 2006.
Tiedot
Toiminnassa:  1987–2006
Tyylilaji:  punk rock, garage rock
Kotipaikka:  Portland, Oregon, Yhdysvallat
Laulukieli:  englanti
Jäsenet:  Fred Cole   Toody Cole   Andrew Loomis  
Levy-yhtiö:  Tombstone Records  
Aiheesta muualla
Kotisivut
Infobox OKNimi-testi OK: 
Dead Moon oli vuosina 1987–2006 toiminut yhdysvaltalainen punk rock -yhtye Oregonista. Yhtyeen jäsenet olivat laulaja-kitaristi Fred Cole, basisti Toody Cole ja rumpali Andrew Loomis.
Diskografia > Albumit

In the Graveyard (1988)
Unknown Passage (1989)
Defiance (1990)
Stranded in the Mystery Zone (1991)
Strange Pray Tell (1992)
Crack in the System (1994)
Nervous Sooner Changes (1995)
Destination X (1999)
Trash & Burn (2001)
Dead Ahead (2004)
Diskografia > Kokoelma-albumit

Dead Moon Night (1990)
Thirteen Off My Hook (1990)
Echoes of the Past (2006)
Diskografia > Singlet

"Parchment Farm" (1988)
"Don't Burn the Fires" (1988)
"Black September" (1989)
"D.O.A." (1990)
"Over the Edge" (1991)
"Fire in the Western World" (1992)
"Day After Day" (1992)
"Clouds of Dawn" (1992)
"Dirty Noise" (1993)
"Ricochet" (1994)
"Sabotage" (2002)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Eero Soini

Eero Soini (24. joulukuuta 1923 Somero – 9. helmikuuta 1996 Espoo) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1984.
Soinin vanhemmat olivat tilanhoitaja Urho Soini ja Olga Maria Laurén ja puoliso vuodesta 1948 Maire Valpuri Mannisto. Soini kirjoitti ylioppilaaksi 1945 Someron yhteiskoulusta ja valmistui Teknillisen korkeakoulun rakennustekniikan osastolta diplomi-insinööriksi 1949. Hän oli ensin Rakennusinsinööritoimisto E. Niemelän rakennesuunnittelijana, 1951–1960 Rakennusliike Aatto Huhdin työpäällikönä ja Oy Constructor Ab:n työpäällikönä, 1960–1974 Helsingin Asuntokeskuskunta Hakan Helsingin yksikön rakennuspäällikkönä ja rakennusosaston johtajana ja lopulta Hakan varatoimitusjohtajana 1974–1985 eläkkeelle jäämiseen saakka. Soinin aikana Haka rakensi muun muassa Pihlajamäen ja Kontulan alueet. Soini oli Finn-Stroi Oy:n hallituksen ja sen työvaliokunnan jäsen 1972–1985, ja osallistui yrityksen Svetogorskin ja Kostamuksen rakennusprojektien valvontaan.
Soini vaikutti muun muassa Suomen Betoniteollisuuden Keskusjärjestön, Betoniteollisuuden laaduntarkastuslaitoksen ja Suomen Rakennusteollisuusliiton hallituksissa ja oli aktiivinen rotaritoiminnassa. Hän osallistui 16-vuotiaana talvisotaan ja varsinaisessa sotapalveluksessa jatkosotaan.
Dufferin veljekset

Matt ja Ross Duffer
Matt Duffer (s. 1984) ja Ross Duffer (s. 1984) eli Dufferin veljekset ovat yhdysvaltalaisia elokuvantekijöitä. Heidät tunnetaan muun muassa luomastaan Netflixin jännitystieteissarjasta Stranger Things, jonka he ovat myös ohjanneet, käsikirjoittaneet ja tuottaneet. Ensimmäisen tuotantokauden jaksot julkaistiin Netflixissä 15. heinäkuuta 2016. Sarjan toinen kausi ilmestyi lokakuussa 2017. Kolmas kausi julkaistiin heinäkuussa 2019. Neljännen kauden ensimmäiset seitsemän jaksoa julkaistiin toukokuussa 2022 ja loput kaksi jaksoa heinäkuussa 2022.
Aiheesta muualla

Kuvia tai muita tiedostoja aiheesta Dufferin veljekset Wikimedia Commonsissa
Matt Duffer Internet Movie Databasessa. (englanniksi)
Ross Duffer Internet Movie Databasessa. (englanniksi)
Duncan Hamilton

| Duncan Hamilton> Henkilötiedot |
| --- | --- |
Kansalaisuus:   Yhdistynyt kuningaskunta
Formula 1 -ura
Aktiivivuodet:  1951–1953
Talli(t):  Talbot-Lago,  HWM
Kilpailuja:  5
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1951
Viimeinen kilpailu:  Britannian Grand Prix 1953
Duncan Hamilton (30. huhtikuuta 1920 Corkin kreivikunta, Irlanti – 13. toukokuuta 1994 Sherborne, Dorset) oli brittiläinen Formula 1 -kuljettaja. Hän osallistui viiteen F1-osakilpailuun kausina 1951–1953 ja oli parhaimmillaan 7. Hollannin GP:ssä 1952. Hän osallistui myös 18 MM-sarjaan kuulumattomaan kilpailuun ollen parhaimmillaan 4. Zandvoortin GP:ssä 1948, 3. Richmond Trophylla 1951, 2. BRDC International Trophylla 51 ja 4. ADAC Internationales Eifelrennenissä 1952.
Duncan osallistui myös Le Mansin 24 tunnin kilpailuihin 9 kertaa voittaen vuoden 1953 Le Mansin kilpailun yhdessä Tony Roltin kanssa. Samassa kilpailussa lintu lensi Duncania kasvoihin 130 mailin tuntinopeudella, jolloin hänen nenänsä murtui. Duncan ja Tony ajoivat kilpailussa alkoholin vaikutuksen alaisina. Hänen tiiminsä yritti raitistaa häntä antamalla hänelle kahvia varikkokäynneillä, mutta Duncan kieltäytyi sanoen sen saavan hänen kätensä kutiamaan. Sen sijaan hänelle annettiin brandyä.
Duncan voitti vuoden 1956 Rheimsin 12 tunnin kilpailun Jaguarilla. Lopetettuaan kilpailemisen vuoden 1958 jälkeen hän keskittyi omaan autokorjaamoyritykseensä. Hänen poikansa Adrian Hamilton, klassinen automyyjä, johtaa nyt yritystä. Duncan Hamilton kirjoitti kirjan nimeltään Touch Wood.
F1-tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1951 | Duncan Hamilton  (yksityinen Talbot-Lago) | Talbot-Lago T26C | Talbot-Lago S6 | SUI | 500 | BEL | FRA | GBR 12 | GER Kesk. | ITA | ESP |  | NC | 0 |
| 1952 | HW Motors | HWM HWM 52 | HWM S4 | SUI | 500 | BEL | FRA | GBR Kesk. | GER | NED 7 | ITA |  | NC | 0 |
| 1953 | HW Motors | HWM HWM 53 | HWM S4 | ARG | 500 | NED | BEL | FRA | GBR Kesk. | GER | SUI | ITA | NC | 0 |
NC = kuljettaja ei saanut sijoitusta.
Eero Syrjänen

Eero Heikki Syrjänen (12. tammikuuta 1901 Tampere – 15. lokakuuta 1971) oli suomalainen agronomi ja yritysjohtaja, joka sai maanviljelysneuvoksen arvonimen vuonna 1955.
Syrjäsen vanhemmat olivat haastemies Heikki Syrjänen ja Ida Veräväinen ja puoliso vuodesta 1933 Aino Sylvia Järvi. Syrjänen kirjoitti ylioppilaaksi Lapuan maanviljelyslyseosta vuonna 1922 ja valmistui agronomiksi vuonna 1928. Hän työskenteli 1927–1928 valtion juustokoeaseman assistenttina ja seuraavaksi Hämeen läänin meijeriliiton teknillisenä neuvonantajana ja sihteerinä. Vuonna 1938 hänet valittiin Valion Oulun konttorin johtajaksi, vuonna 1956 Valion teknillisen osaston apulaisjohtajaksi ja Valion johtokunnan varajäseneksi. Oulussa Syrjänen järjesti uudelleen Pohjois-Suomen meijeriolot nostaen maidon määrää ja laatua. Hän oli perustamassa Oulun Keinosiemennysyhdistystä. Syrjäsen kehittämä uusi emmentaljuuston SP-valmistusmenetelmä otettiin käyttöön myös Etelä-Suomen suurmeijereissä. Sotien aikana Syrjänen johti Oulun läänin kansanhuoltopiiriä. Hän kuului moniin meijerialan yhteisöjen hallintoelimiin.
Dráma

| Dráma Dráman kunta Δράμα Δήμος Δράμας |
| --- | --- |
 Dráman kaupungin bysanttilaisaikaisia muureja.
 Kunnan sijainti
 Dráma
 Koordinaatit: 41°9′N, 24°8′E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Dráma
Hallinto:  
 – Asutustyyppi:  kunta, kaupunki
 – Kallikrates-koodi:  0201
Pinta-ala:  
 – Kokonaispinta-ala:  833,0 km²
Väkiluku (2011):  58 944
 – Kunnallis­yksikkö:  58 532
 – Kaupunki­yhdys­kunta:  45 828
 – Kaupunki:  44 823
 – Väestötiheys:  70,76 as./km²
Aikavyöhyke:  UTC+2
 – Kesäaika:  UTC+3
Postinumero:  661 00
Suuntanumero(t):  25210
Rekisterikilpi:  ΡΜ
 
 www.dimos-dramas.gr 
Infobox OKVirheellinen NIMI-arvo: 
Dráma (kreik. Δράμα) on Kreikan kaupunki ja samanniminen kunta (Δήμος Δράμας, Dímos Drámas), joka sijaitsee Dráman alueyksikössä Itä-Makedonian ja Traakian alueella. Kaupunki on alueyksikkönsä hallinnollinen keskus. Koko kunnan pinta-ala on 833,0 neliökilometriä ja väkiluku 58 944. Varsinaisen Dráman kaupungin väkiluku on 44 823 (vuonna 2011).
Nykyinen Dráman kunta muodostui, kun Dráma ja Sidirónero yhdistyivät vuoden 2011 alussa Kallikrates-suunnitelman mukaisesti.
Kaupungin nähtävyyksiin kuuluu muun muassa Dráman arkeologinen museo.
Kunnan osat

Vuoden 2011 kuntauudistuksesta lähtien Dráman kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Dráma | Choristí | Choristí | 2 725 |
| Dráma | Dráma | Ampelákia | 322 |
| Dráma | Dráma | Dráma | 44 823 |
| Dráma | Dráma | Néa Sevásteia | 518 |
| Dráma | Dráma | Taxiárches | 146 |
| Dráma | Dráma | Timótheos | 19 |
| Dráma | Kallífytos | Kallífytos | 1 282 |
| Dráma | Kallífytos | Panórama | 318 |
| Dráma | Kalós Agrós | Kalós Agrós | 1 178 |
| Dráma | Koudoúnia | Koudoúnia | 996 |
| Dráma | Livaderó | Charádra | 40 |
| Dráma | Livaderó | Dendrákia | 26 |
| Dráma | Livaderó | Livaderó | 73 |
| Dráma | Makryplági | Makryplági | 40 |
| Dráma | Makryplági | Polýkarpos | 9 |
| Dráma | Mavróvatos | Mavróvatos | 736 |
| Dráma | Mikrochóri | Mikrochóri | 630 |
| Dráma | Monastiráki | Monastiráki | 785 |
| Dráma | Monastiráki | Vathýlakkos | 98 |
| Dráma | Mylopótamos | Mylopótamos | 711 |
| Dráma | Nikotsáras | Nikotsáras | 322 |
| Dráma | Xiropótamos | Metamórfosi Sotíros | 181 |
| Dráma | Xiropótamos | Xiropótamos | 2 554 |
Dráma: Yhteensä: 58 532
| Sidirónero | Sidirónero | Kallíkarpo | 24 |
| Sidirónero | Sidirónero | Oropédio | 23 |
| Sidirónero | Sidirónero | Pappádes | 35 |
| Sidirónero | Sidirónero | Sidirónero | 228 |
| Sidirónero | Skalotí | Skalotí | 102 |
Sidirónero: Yhteensä: 412
Yhteensä: 58 944
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Δράμας. Dráman kunnan verkkosivut. (kreikaksi)
Itä-Makedonian ja Traakian alue
| --- | --- |
Dráman alueyksikkö:   Doxáto  Dráma  Káto Nevrokópi  Paranésti  Prosotsáni 
Évroksen alueyksikkö:   Alexandroúpoli  Didymóteicho  Orestiáda  Samothráki  Souflí 
Kaválan alueyksikkö:   Kavála  Néstos  Pangaío 
Rodópin alueyksikkö:   Arrianá  Íasmos  Komotiní  Maróneia-Sápes 
Thásoksen alueyksikkö:  Thásos
Xánthin alueyksikkö:   Ávdira  Mýki  Tópeiros  Xánthi
EUTM Somalia

EUTM Somalian tunnus
EUTM Somalia on Euroopan unionin ylläpitämä ja vuonna 2010 aloitettu kriisinhallintaoperaatio. Operaation tarkoituksena on yhteistyössä AMISOM-operaation sekä YK:n, Ugandan ja Yhdysvaltojen kanssa kouluttaa somalialaisia sotilaita Ugandan maaperällä vastaamaan oman maansa turvallisuudesta. EUTM Somalia kestää vuoteen 2015 saakka ja toimintaa on tarkoitus siirtää vaiheittain kohti Somalian maaperää. Kaikkiaan operaatioon osallistuu 125 EU:n lähettämää sotilasta, joista suomalaisia kymmenen.
EUTM Mali

EUTM Malin tunnus
EUTM Mali on Euroopan unionin uusin sotilaallinen kriisinhallintaoperaatio. Se aloitettiin helmikuussa 2013 ja sen toimintaa jatketaan ainakin toukokuuhun 2014 saakka. Operaation aikana 500 Euroopan unionin lähettämää sotilasta (Suomesta korkeintaan 12) matkustaa Maliin, jossa joukon tehtävänä on kouluttaa paikallisia sotilaita vastaamaan itse maan turvallisuudesta, alueellisesta koskemattomuudesta ja siviilien suojelemisesta. Kyseessä on siis koulutuksellinen operaatio.
Duffusin linna

| Duffusin linna> Duffus Castle |
| --- | --- |
 Linnan pohjapiirroksen luonnos
Sijainti:  Elgin, Skotlanti, Yhdistynyt kuningaskunta
Koordinaatit:  57°41′16″N, 003°21′41″W
Rakennustyyppi:  linnaraunio
Valmistumisvuosi:  n. 1150
Omistaja:  Historic Scotland
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Duffusin linna on mäkilinnan raunio, joka oli aikoinaan Morayn klaanin omistuksessa. Se sijaitsee Skotlannissa lähellä Elginiä.
1300-luvulla alkuperäinen puurakenteinen linna rakennettiin uudestaan kivestä.
Aiheesta muualla

Kuvia tai muita tiedostoja aiheesta Duffusin linna Wikimedia Commonsissa
Delitzsch

| Delitzsch |
| --- | --- |

 vaakuna
 Delitzsch
 Koordinaatit: 51°31′35″N, 12°20′33″E 
Valtio:   Saksa
Osavaltio:  Saksi
Piirikunta:  Nordsachsen
Hallinto:  
 – Kaupunginjohtaja:  Manfred Wilde
Pinta-ala:  
 – Kokonaispinta-ala:  83.57 km²
Väkiluku (31.12.2018):  24 868
Aikavyöhyke:  UTC+1
 – Kesäaika:  UTC+2
Postinumero:  04509
Suuntanumero(t):  034202
 
 www.delitzsch.de 
Infobox OKVirheellinen NIMI-arvo: 
Delitzsch on Saksassa, Saksin osavaltiossa sijaitseva kaupunki. Kaupungin väkiluku oli vuoden 2018 lopussa 24 868. Kaupungin vanhimmat osat ovat keskiajalta säilyneet linnoitusjärjestelmät, joihin sisältyy muuri sekä kaksi 1400-luvulle ajoitettua tornia.
Vuoden 2019 kunnallisvaaleissa valittiin 30 edustajaa Delitzschin kaupunginvaltuustoon. Saksan kristillisdemokraattinen unioni (CDU) sai 8 paikkaa, vapaat äänestäjät (FWG) 7, Vaihtoehto Saksalle 5, Saksan sosiaalidemokraattinen puolue (SPD) 4 Vasemmisto 3 ja muut 3.
Valokuvia

Poliitikko Hermann Schulze-Delitzschin patsas
Delitzschin barokkilinna
Pietarin ja Paavalin kirkko
Christian Gottfried Ehrenbergin lukio
Kaupungintalo
Vanhankaupungin muuria
Tunnettuja delitzschiläisiä

Christian Gottfried Ehrenberg (1795-1876), tiedemies
Hermann Schulze-Delitzsch (1808-1883), poliitikko
Aiheesta muualla

Kuvia tai muita tiedostoja aiheesta Delitzsch Wikimedia Commonsissa
Kaupungin viralliset kotisivut
Einar Niemi

| Einar Niemi |
| --- | --- |
 Niemi vuonna 2019.
Henkilötiedot
Syntynyt: 16. syyskuuta 1943 (ikä 81) Pohjois-Varanki, Norja
Koulutus ja ura
Instituutti:  Tromssan yliopisto
Tutkimusalue:  historia
Palkinnot:  Pyhän Olavin ritarikunta
Einar Niemi (s. 16. syyskuuta 1943 Pohjois-Varanki) on norjalainen historioitsija ja Tromssan yliopiston professori vuodesta 1989, nykyisin emeritus. Hän on erikoistunut etnisten vähemmistöjen historaan ja Pohjois-Norjan paikallishistoriaan.
Julkaisuja

Oppbrudd og tilpassing. Den finske flyttingen til Vadsø 1845–1885 (1977)
Den finske fare. Sikkerhetsproblemer og minoritetspolitikk i nord 1860–1940 (Knut Einar Eriksenin kanssa, 1981)
Vadsøs historie (1. osa, 1983)
Pomor. Nordnorge og Nordrussland gjennom 1000 år (1992)
Dryope (Dryopsin tytär)

Dryope muuttumassa puuksi. Antonio Tempestan kuvitusta Ovidiuksen Muodonmuutoksiin vuodelta 1606.
Dryope (m.kreik. Δρυόπη, Dryopē) oli kreikkalaisessa mytologiassa nymfi, joka muuttui puuksi. Dryope oli joko Dryopsin ja Polydoren tai Eurytoksen tytär. Hän oli Andraimonin vaimo ja synnytti Apollonille Amfissoksen.
Dryopen tarina > Antoninus Liberalis

Antoninus Liberalis kertoo Dryopen tarinan seuraavasti. Kun Dryope oli paimentamassa Oita-vuorella, hän ystävystyi hamadryadinymfien kanssa. Nämä opettivat häntä laulamaan hymnejä jumalille ja tanssimaan. Eräällä kerralla Apollon näki Dryopen, ja muutti itsensä kilpikonnaksi saadakseen hänet. Nymfit leikkivät kilpikonnalla, ja Dryope otti sen syliinsä. Silloin Apollon muutti itsensä käärmeeksi, jolloin nymfit pakenivat. Niin Apollon jäi kahden Dryopen kanssa ja makasi hänet.
Myöhemmin Dryope meni naimisiin Oksyloksen pojan Andraimonin kanssa ja synnytti Apollonille pojan, Amfissoksen. Amfissos rakensi aikuiseksi vartuttuaan Oitan kaupungin ja Apollonille omistetun pyhäkön. Kerran, kun Dryope oli pyhäkössä, hamadryadit veivät hänet ja kätkivät hänet metsään. Hänen tilalleen pyhäkköön he jättivät kaivon ja poppelipuun. Niin Dryopesta tuli yksi nymfeistä. Amfissos rakensi nymfeille pyhäkön, johon kukaan aikuinen nainen ei saanut astua.